এসোফ্যাজাইটিস হচ্ছে খাদ্যনালীর প্রদাহ, যা প্রায়ক্ষেত্রে খাদ্যনালীতে পাকস্থলীর অ্যাসিড চলে আসার ফলে হয়ে থাকে। এটি গিলতে ব্যথা বা অসুবিধা এবং বুকব্যথার কারণ হতে পারে। চিকিৎসা করা না হলে এসোফ্যাজাইটিস খাদ্যনালীর স্তরকে ড্যামেজ করতে পারে এবং ক্ষত ও গিলতে অসুবিধার মতো জটিলতার দিকে নিয়ে যেতে পারে। যদি আপনার বুকজ্বালার উপসর্গ কয়েকদিনের বেশি থাকে, ওভার-দ্য-কাউন্টার অ্যান্টাসিড দিয়ে উপশম না হয়, খেতে কষ্ট হয়, সঙ্গে ফ্লু’র মতো উপসর্গ থাকে অথবা শ্বাসকষ্ট বা বুকব্যথা (খাওয়ার পর অল্প সময়ের জন্য) হয়, তাহলে চিকিৎসকের শরণাপন্ন হোন।